בין המסלולים המבוקשים בחיל המודיעין ניתן למנות את מסלול גוונים, מסלול מודיעין אלקטרוני, מסלול ביטחון מידע, מסלול אופק וכמובן מסלול שפות לועזיות.מסלול גוונים - המסלול שייך לאשכול הטכנולוגי של חיל המודיעין, ומציע למתקבלים תפקידי מחקר ופיתוח כימיים לצד טכנאים, הנדסאים ובוגרי אקדמיה. המסלול כולל שלושה תפקידים עיקריים: ייצור, הכללה והובלת פרויקט, מחקר ופיתוח תשתיתי וכן אנליזה ומכשור. התפקיד הראשון כולל עבודה בצוות לפיתוח מוצרים חדשים החל משלב הרעיון, דרך יצירת אב-טיפוס ועד לייצור המוצר הסופי. התפקיד השני עוסק במחקר בתחומי הכימיה והטכנולוגיה לצורך התמודדות עם אתגרים שונים. בתפקיד השלישי עוסקים בתפעול מכשור טכנולוגי ומחקרי מתקדם ומסייעים לצוותי מחקר לערוך ניסויים ולנתח נתונים.מסלול מודא''ל - מסלול מודיעין אלקטרוני שייך גם הוא לאשכול הטכנולוגי של חיל המודיעין. המשרתים במסלול עוסקים באיתור אותות אלקטרוניים במערכות נשק של האויב והוצאת התרעות מודיעין במצבי חירום. תפקידו של מפעיל/ת מודיעין אלקטרוני הוא תפקיד מבצעי מעניין ומאתגר במיוחד, שפותח בפני המשתחרר/ת אפשרויות תעסוקה בתחומים נחשבים כמו הייטק וביטחון.מסלול ביטחון מידע - מסלול ביטחון מידע שייך לאשכול איסוף ומודיעין. המערך לביטחון מידע עובד באינטנסיביות להגנה על מידע מודיעיני מסווג, למניעת איומיים ביטחוניים ופגיעה ביחסי החוץ של מדינת ישראל, וכן לסיכול פעילויות טרור וחבלה כנגד חיילי צה''ל ואזרחים. חייל שמיועד לתפקיד מש''ק ביטחון מידע יעבור הכשרה בתחומים כמו רשתות תקשורת צה''ליות, מניעת דליפת מידע, אבטחת מערכות מחשוב, ניהול פרויקטים, טכנולוגיות מתקדמות ועוד.מסלול אופק - אופק הוא מסלול הכשרה קדם צבאי אשר שייך למסלולי האזנה ותרגום ונמשך כחמישה חודשים. במסגרת ההכשרה לומדים החניכים את השפה הערבית והשפה הפרסית ועוברים קורסים בתרבות ובדת האיסלם ובהיסטוריה של המזרח התיכון. לאחר תקופת ההכשרה ישולבו בוגריה בבסיסים סגורים ברחבי הארץ ויעברו התמקצעות צבאית ספציפית.מסלול שפות לועזיות - מסלול זה שייך גם הוא למסלולי האזנה ותרגום. החיילים במסלול זה עוסקים באיסוף, תרגום וניתוח מידע מודיעיני שמתקבל בשפות לועזיות שונות. מלש''בים שיאותרו כמתאימים למסלול זה יעברו קורס ייעודי שאורך כארבעה חודשים בבית הספר למודיעין או שיוכשרו ביחידה שאליה ישובצו להמשך השירות הצבאי שלהם. מדובר בשירות משמעותי ומספק, אשר באמצעותו תוכלו להביא לידי ביטוי את הידע שלכם בשפות זרות או את היכולת שלכם ללמוד ולקלוט שפות חדשות בקלות ובמהירות.